1200 små værdifulde minkunger var væk, da det blev fredag hos en minkavler i Sønderskov. Og selvom det langtfra var hele besætningen, så gjorde det ondt. - Det er utroligt folk kan finde på det. Men det er helt sikkert en af mine kollegaer, for det er gået hurtigt og gjort professionelt, siger Christian Thomsen der bestyrer farmen i Sønderskov. TV-overvågning er nærmest umuligt at få sat op rent økonomisk på en minkfrarm, derfor har Christian Thomsen kastet sig over andre måder at sikre farmen på. - Vi har en person sovende på farmen hver nat for at sikre, at der ikke kommer ubudne gæster. Det er ikke rart, men vi er nødt til det, siger Christian Thomsen. Sidste mandag slog minktyve til i Brønderslev. Her stjal de, præcis som i Sønderskov, mink for over 500.000 kroner.

Opsummering:
Efter at have haft besøg af udbudne gæster passer en minkavler fra Sønderskov nu ekstra godt på sine resterende minkunger